JohanHeinsen/ENO huggingface dataset:
Aarhuus Stifts-Tidende, 1833-08-31
Formedelst Forandring af Bopæl agter jeg underhaanden at sælge mit iboende Sted paa Frederiksgade, bestaaende af 6 Fag 1 Etage Forhuus med dobbelt Qvist, hvori findes 3de gibsede Værelser, og i øvrigt en beqvem, lys og behagelig Bopæl, 3 Fag Ætage Sidehuus, et rummeligt Brændeskuur, godt Pompevand, en Gaardsplads og en Have af 500 a 600 Alens Størrelse, med gode Frugttræer og Udgang til Marken. Betalings=Conditionerne ville blive favorable for Kjøberen, og Stedet kunde Denne tiltræde til Michaeli Flyttetid dette Aar. Aarhuus, den 17de Aug. 1833. H. C. Henius.
Aarhuus Stifts-Tidende, 1833-08-31
Stederne No. 246 paa Badstuegade og No. 785 paa Klostergade heri Staden ere underhaanden til Salg paa billige Vilkaar, naar derom accorderes med Fuldmægtig L. Nellemann inden denne Maaneds Udgang. Aarhuus, den 10de August 1833. En Landeiendom med omtrent 240 Tdr. Land, Hovedgaards=Taxt, kan faaes tilkjøbs eller Forpagtning, med den indavlede Sæd, og strax tiltrædes. Det nærmere erfares hos Kjøbmand Lewerk-huusen i Aarhuus. Et Hollænderie bliver søgt i Forpagtning til 1ste November eller 1ste Mai. Herpaa Reflecterende bedes at aflægge en Billet, mærket "D. No. 47 paa dette Blads Contoir.
Aarhuus Stifts-Tidende, 1833-08-31
Vi undlade ikke herved at underrette vore ærede Handelsvenner om, at vi heri Byen have etableret et Cichoriefabrik, og at vore Bestræbelser ville gaae ud paa at levere gode Fabricata til lavest muelige Priser. Suffisante Kjöbere erholde 6 Maaneders Credit, og de som til succesive Modtagelse, contrahere om 10,000 Pd. ad Gangen, erholde en passende Rabat. De indløbende Bestillinger ville paa det Prompteste vorde udførte. Randers, den 7de August 1833. P. H. Ree & Comp.
Aarhuus Stifts-Tidende, 1833-08-31
Et Menneske af sat Alder, der i flere Aar har bestyret større Avlsbrug i forskjellige Egne, som Forvalter, der har stræbt, og som han tør haabe ikke uden Held, saavel theoretisk som praktisk, at dueliggjøre sig for det landoeconomiske Fag, i dets forskjellige Grene, og der for sin Retsindighed, Drivtighed og øvrige moralske Opførsel kan tilveiebringe de meest anbefalende Vidnesbyrd, – ønsker til næstkommende 1ste Mai at vorde empløyeret som Avlsforvalter ved en Hovedgaard eller et andet stort Avlsbrug i den sydlige eller østlige Deel af Jylland. Maatte et mindre Bøndergods være forbunden med et saadant Avlsbrug, tør han tiltroe sig de Jndsigter og Færdigheder, der udfordres til de Forretninger som med sammes Bestyrelse er forbunden. Man ville behageligen henvende sig til dette Blads Redaction, som anviser den Søgende, der formedelst Mangel paa Forbindelser og Bekjendtskaber vælger denne Vei til sin Hensigts Opnaaelse. I Löbet af næste Uge ville 10 Gaards Ar ling, Stiftsprovstiet tilhörende, ved offentlig Auction vorde bortleiet paa 4 Aar. Dag og Time skulle nærmere vorde bekjendtgjorte.
Aarhuus Stifts-Tidende, 1833-08-31
Frisk og nyt Seltzervand bekommes atter hos Lars P. Schmidt.
Aarhuus Stifts-Tidende, 1833-08-31
Større og mindre Ambolte faaes til nedsatte Priser hos Chr. Alb. Bünger.
Aarhuus Stifts-Tidende, 1833-08-31
Søde Appelsiner og friske Citroner faaes hos N. F. Lemmich.
Aarhuus Stifts-Tidende, 1833-08-31
Extra god fransk Vimædike til Syltning bekommes Lars P. Schmidt.
Aarhuus Stifts-Tidende, 1833-08-31
Hos Tarliong er nylig arriveret alle Sorter fine og ordinaire Malervare, Terpentinolie, Linolie og Bomolie til billigste Priser, og anbefales samme især til dHrr. Malere.
Aarhuus Stifts-Tidende, 1833-08-31
Hos Tarliong i Aarhuus er nylig arriveret fiin Haarolie, Gummicopal, Gummigut, Gummielasticum, Gummisandrak, Gummarabicum, Gummidragant, sort, hvidt, langt, spansk og Cajennepeber, god Sylteædikesom ikke farver Agurkerne, Grifler i Bundter, og godt Skriverblæk &c.
Aarhuus Stifts-Tidende, 1833-08-31
Røget Flesk kan faaes tilkjøbs hos Niels Schibye.
Aarhuus Stifts-Tidende, 1833-08-31
Herved tager jeg mig den Frihed at bekjendtgjøre, at jeg er forsynet med propert og durabelt Arbeide, bestaaende af moderne Brunels Støvler og Skoe, samt Fidtlæders=Skoe, som og fine Herre= og Selskabs=Støvler samt Skoe Ligeledes coul. Børnearbeide og Fidtlæders dito. For Arbeidets Godhed indestaaes. J. Ludvigs, Skoemagermester. Middelgade No. 61.
Aarhuus Stifts-Tidende, 1833-08-31
Friske Citroner faaes hos S. Lind.
Aarhuus Stifts-Tidende, 1833-08-31
Udmærket god Viinedike til Syltning faaes billig S. Lind.
Aarhuus Stifts-Tidende, 1833-08-31
Fede Tronhjems Spege ild betemmes hos S. Lind.
Aarhuus Stifts-Tidende, 1833-08-31
Med Formelys af den bekjendte Godhed og Hvidhed er jeg atter bleven forsynet, og vil deraf holde Oplag og Udsalg til de billigste Priser. A. W. Stigaard.
Aarhuus Stifts-Tidende, 1833-08-31
Godt Mjød bekommes hos S. Thomsen.
Aarhuus Stifts-Tidende, 1833-08-31
Et lidet sigureret Kosteforklæde er i Fredags Aftes tabt fra Commodiehuset til det store Torv, og bedes afleveret paa Adressekontoiret mod en passende Douceur.
Aarhuus Stifts-Tidende, 1833-08-31
Redigeres, trykkes og udgives 4 Gange ugentlig af Overkrigscommissair A. F. Elmqulst.
Aarhuus Stifts-Tidende, 1833-09-03
No 142. Tirsdagen. den 3de September. Den til Forsendelse. med Brevposterne Kongelig allernaadigst alene privilegerede Aarhuus Stifts - Tidende.
Aarhuus Stifts-Tidende, 1833-09-03
Nyheder fra Udlandet. Portugal. Til Falmouth var kort for Postens Afgang indtruffet et Dampskib fra Lissabon med en foreløbig Efterretning om, at der har staaet et meget blodigt og afgjørende Slag under Lissabons Mure, hvor i D. Miguels Armee er bleven aldeles ødelagt, og Marskal Bourmont have mistet Livet. Endvidere, at Lord Russell havde i Lissabon offentlig bekjendtgjort Storbrittaniens Anerkjendelse af Dronning Maria 11 Regjering. - Den Lissabonner konstit. Tidende er opfyldt med Dekreter, som vidne om D. Pedros store Virksomhed. En Mængde diplomatiske Personer, hvoriblandt Gesandterne i Berlin, Wien og Petersborg, ere afsatte, ligesaa 29 Generalkonsuler og Konsuler; fremdeles alle Embedsmænd som have tjent under de saakaldte Frivillige.
Aarhuus Stifts-Tidende, 1833-09-03
Alle politiske Domme som ere afsagte i D. Miguels Navn, ere erklærte ugyldige, og de seqvestrerede eller konfiskerede Eiendomme skulle tilbagegives Eierne &c. Alle hine Dekretter begynde saaledes: "Don Pedro, Hertug af Braganza, Regent i Dronningens Navn." Hs. M. skal ledsages til Portugal af 3 franske og 3 engelske Krigskibe. – Fra London erfares, at D. Miguel har sørget vel for sin Fremtid, foruden en Mængde Kostbarheder af alle Slags, har han for paakommende Tilfælde efterhaands sendt i rede Penge henved en halv Million Pd. St. over til Engelland.
Aarhuus Stifts-Tidende, 1833-09-03
Spanien. Til Paris var kommet Efterretning om, at man ansaae Kongen af Spaniens Opløsning for nær. Hans Død vil vorde Signalet til en blodig Revolution. En lille Forsmag derpaa havde man allerede nylig havt i Madrid, hvor det kom til Haandgemæng imellem Carlister og Christiner, hvori Adskillige tilsatte Livet. Man vidste der, at D. Miguel stod tæt ved den spanske Grændse, rede til at overskride den, hvis Bourmonts Angreb paa Lissabon skulde mislykkes.
Aarhuus Stifts-Tidende, 1833-09-03
Jtalien. Dumpe Rygter - hedder det fra Paris, have i nogle Dage omtalt Uroligheder i Jtalien.
Aarhuus Stifts-Tidende, 1833-09-03
Breve fra Marseille og Genf melde om en allerede udbrudt eller nærforestaaende Revolution i Neapel. Og fra Modena om en atter opdaget ny Complot mod Hertugens Liv.
Aarhuus Stifts-Tidende, 1833-09-03
Frankrige. Til Marseille var den 9de August kommet en Telegrafdepesche med Ordre til Øvrigheden om at fragte et vist Antal Skibe paa 100 a 150 Tdrs. Dr. Og fra Toulon meldes, at dertil var kommet Ordre at træffe Anstalter til at indqvartere en betydelig Deel Tropper først i Septbr. Som Rygte fortælles, at et Korps paa 6000 Md. skal under General Solignac sendes til Portugal. Ligeledes at den fr. Regjering har beordret at sammendrage et Observationskorps ved Pyrenæerne, og et mod Schweitz til. – J Paris træffes store Forberedelser til en Reise som Kongen vil gjøre til Cherbourg. Et engelsk Krigsskib under kgl. Stander ventes dertil for at komplimentere ham, og alle Lorderne af den engelske Jagt klub ville indfinde sig der med deres Jagtskibe, henved 100 i Tallet. Det Hele skal være en figurlig Fremstilling af den inderlige Forening som nu omslynger Frankrige og Engelland, som Sidestykke til Sammenkomsten i de bohmiske Bade. Schweitz. Staden Basel vil skilles fra Schweitz.
Aarhuus Stifts-Tidende, 1833-09-03
Det store Raad skal have besluttet at ansøge om at blive optaget i det tydske Forbund som en tydsk Fristad. Den er nu besat af 6000 Md. Forbundstropper. Jndqvarteringen er saa stærk, at en nogenlunde stor Gaard har 30 Md. Landboerne modsætte sig den endnu af alle Kræfter. Ogsaa i Canton Neuschatel er det saa uroligt, at man har besluttet, ogsaa at lade den militairisk besætte. Man forsikrer, at hvis det gjøres nødvendigt, har den tydske Forbundsdag besluttet, at lade Nabostaternes Troppe rykke ind i Schweitz.
Aarhuus Stifts-Tidende, 1833-09-03
Tydskland. Badestædet Töplitz er for nærværende Tid besøgt af 30,000 Fremmede. Keisere. af Østerrig og Kongen af Preussen have havt en Sammenkomst der, og Byen vrimler af diplomatiske Personer, blandt hvilke den østerrigske Pr. Minister Metternich, den pr. Statsm. Ancillon, &c. Paa Slottet i Schwedt (7 Mile fra Stettin) skee store Tilberedelser for at modtage 60 russiske høie Civil- og Militairpersoner, som ventes dertil. Og fra Stettin meldes den 26de August, at man samme Dag ventede Keiseren af Rusland dertil, under Navn af General Adlerberg. Ogsaa han har sin Pr. Minister med sig, tilligemed Grev Orlow &c. Man holder denne Reise for en Sag af største Vigtighed. - Hertug Carl af Brunsvig er bleven arresteret midt paa Gaden i Paris, og sat ind i Gjeldsfængslet paa Reqvisition af Skræder Estiban i Bordeaux.
Aarhuus Stifts-Tidende, 1833-09-03
Sverrig. Da det armerede russiske Dampskil Herkules nylig passerede forbi Fæstningen Varholm, undlod det at salutere. Kommandanten paamindede derom ved at affyre et Skud med løst Krudt, men da denne Paamindelse ikke virkede, sendte han to Kugler efter Dampskibet, hvilke streifede tæt forbi Hjulene. Dette virkede, Maskineriet standsedes, og Saluten paafulgte.
Aarhuus Stifts-Tidende, 1833-09-03
Norge, Fra Bergen meldes, at da Kronprindsen den 18de gik til Domkirken for at bivaane Gudstjenesten, vare Gaderne bestrøede med Blomster, og fra Vinduerne kastedes Blomsterbouqvetter for HoK. H. Fødder. Samme Dags Eftermiddag afreiste han derfra tilbage til Christiania, hvor Hs. K. H. den 27de Aug. vilde opløse Storthinget.
Aarhuus Stifts-Tidende, 1833-09-03
Fædrelandet. Rhvn. den 31te August. J Torsdags kom Orlogsbriggen St. Croix her paa Rheden fra Vestinindien. Et russisk Linieskib var Dagen iforveien ankret i Renden.
Aarhuus Stifts-Tidende, 1833-09-03
Det 3die Jydske Jnf. Regiment er, paa Grund af et allerhøieste Rescript, af Cancelliet tilstaaet beneficium processus gratuiti til at sagsøge Redacteuren af Kjøbenhavns nyeste Morgenpost og Forfatteren af det i samme Blads Nr. 90 og 91 d. A. indførte, for de Militaire i Aalborg fornærmelige Stykke: "En Correspondence-Artikel fra Jylland." (Khvp.)
Aarhuus Stifts-Tidende, 1833-09-03
Paa Mandag d. 2den Septbr.) aabnes Forestillingerne paa det kongl. Theater med Tragvedien "Orleans Mø. af Schiller; Johanne d'Ares Rolle (S. Bl.) vil blive udført af Jfr. Heger.
Aarhuus Stifts-Tidende, 1833-09-03
Ved den kgl. Theateretat have følgende Ansættelser og Afskedigelser fundet Sted. Eleverne dHr. Waltz og Hansen og Jfr. Julie Fonseca ere blevne ansatte, de tvende Første som Prøve-Skuespillere, den Sidste som Prøve=Skuespillerinde, paa to Aar; Figuranten Hr. Stramboe ansat som Dandser, Eleverne A. Füssel og Friis som Figuranter, og Eleven Jfr. Fredstrup som Figurantinde. Skuespillerinde Mad. Nielsen er meddeelt Afsked af Theatrets Tjeneste med Pension af 2/3 af hendes hidtil havte Gage ved Theatret; Figuranterne dHr. Knudsen og Villene uve ligeledes afskedigede, den Første, paa Grund af sin lange Tjeneste, med sin fulde Gage, den Sidste med 2/3 af sin Gage i Pen(S. Bl.) sion.
Aarhuus Stifts-Tidende, 1833-09-03
J Søndags gav det Beckerske Selskab Spectakelstykket "Djævelsmøllen, for fuldt Huus, men kun til lidet Behag for den største Deel af Publikum. Ved Stykkets Slutning, hedder det i Dagen: opførtes blandt Tilskuerne et tilsvarende Efterspil, idet en lille Afdeling af den "fine Smags Dragoner, samtidigen brugende Næver og Nøgler, søgte at forlyste sig selv og Publikum." Den Pokal, om hvilken der ved de her forestaaende Væddeløb næstk. 9de og 10de Septbr. skal løbes af Heste som tilhøre Hovedstadens Jndvaanere, er udsat af Hs. Kongl. H. Prinds Frederik Carl Christian. Hr. Generalkrigscommissair Dr. Neergaard. har i disse Dage udgivet: "Videnskabelig Opfordring, anlediget af Nogles vrange og eensidige Anskuelser og At tringer angaaende Hesteavlen." Det er stillet imod de i Følgebladet til Aarhuus Stiftstidende No. 119 og i Khousp. No. 136 og 151 indførte anonyme Artikler, angaaende Forf. Yttringer og Stechenyis Skrift om Hesteavl og Væddeløb, hvilke han erklærer for de groveste Usandheder, puur Digt, falske Slutninger, jammerligt Ordgyderie og Ordkløverie, fjantet Snak, skamløse Beskyldninger &c., og han foreslaaer der, "at afgjøre den for Staten høistvigtige Sag, som her omhandles, ved mundtlige Discussioner, til hvilke han ene vil møde paa Kamppladsen mod det hele anonyme Complot, ligesom ogsaa mod enhver Anden, der, af redelige Hensigter, føler Kald til i denne Anledning at yttre Mening." Som Vilkaar for denne Afgjørelsesmaade angiver Forf. 1) at enhver Person stiller sig til ærlig Kamp paa aaben Mark, og som Mand af Ære og med redelig Villie, taler aaben lyst om hiint høistvigtige Nationalanliggende og 2) " for at see et hurtigt, for Staten gavnligt Resultat af denne Kamp, paa hvis Ubedragelighed man kan stole, – for at nøde Parterne til, uden Allotria at holde sig ene til Sagen, ikke at trætte Publikums Opmærksomhed, og derved svække dets Jnteresse for et saa vigtigt Æmne, eller spilde Tiden med at dvæle længe ved et vidtløftigt, intetsigende Skriveri, møder jeg hele Compagniet, Mand for Mand, for gjensidigen, under mundtlige Discussioner, theoretisk practisk at forsvare vore Meninger og Anskuelser i Henseende til Danmarks Hesteavl, saavidt muligt, grundede paa virkelige Kjendsgierninger, mod hvilke Sophismer, Ordbram og Egensind intet formaae. Naturligviis bør Debatterne være offentlige, i Overværelse af Decisorer, som paakiende det Debatterede, og under Forhandlingerne meddele Mening og Oplysning, dersom en af Parterne æske saadanne, og bør det desuden være enhver af de Tilstedeværende tilladt, paa en beskeden og forstandig Maade at yttre sin Mening i Anledning af de omhandlede Gjenstande." Hr. Generalkrigscommissairen er vel selv af den Formening, at denne Maade at afgjøre Sagen paa, – hvis Tilladelse af det liberale kgl. Danske Cancellie, efter foregaaende Ansøgning ikke omtvivles – maaskee ikke vil finde almindeligt bifald, men han "anseer den for nød vendig med Hensyn til den forkeerte, uværdige – for Danmarks Hesteavl høist skadelige Retning, som Skriveradset hertillands, især ved Hielp af en misbrugt Anonymitet i de sidste Aar har taget i Anledning af vort Hestevæsen."(S. Bl.)
Aarhuus Stifts-Tidende, 1833-09-03
Blandt hertil ankomne Reisende er Oberst v. Haasum, Gouverneur paa Øen St. Barthelem.
Aarhuus Stifts-Tidende, 1833-09-03
Odense, den 30 Aug. Alt er her i glad Forventning til Gjensynet af det elskede Fyrstepar, D. K. H. Prinds Christian Frederik og høie Gemalinde, som agte at indtræffe hertil i Morgen Eftermiddag.
Aarhuus Stifts-Tidende, 1833-09-03
Til de forestaaende Væddeløb er her indtruffet endeel Heste, meest fra Jylland og Slesvig.
Aarhuus Stifts-Tidende, 1833-09-03
Khvns Børs=Cours den 30te Aug. 1833. Hamb. 2 M. a vista . 209. - 4 pC. R. Obl. 101 a 101 1/2 r. S. Species 210. 12 Mk. 9 1/2 s. 2/5 6 PC. N. Laan . . . . 103 B. N. Sp. S. . . . . 154 1/2 Rbd. 2 4 pC. dito . . 99 1/2 a 100 2 4 PE. kgl. Obl. 92 1/2 a 93. 2 4 PC. N. Obl. 99 ½ a 100 r. S. . . . 88 1/2 a 89 B. 3/4 4 pC. N. St. Obl. – Dito . . Nat. Obl. 101 ½ a 102 r. S. 3 3 PC. d. Obl. 71 a 71 1/2 L. S.
Aarhuus Stifts-Tidende, 1833-09-03
Befordringer og Afgang. Amtsforvalter og Husfoged i Grevskabet Rantzau samt Sognefoged i Barmstedt &c. Overauditeur Kornerup udnævnt til v. Justitsraad. Agent Jensens og Hospitalsforstander Fries's Valg til Raadmænd i Flensborg allern, stadfæstet. Overskibschirurg Christensen og Chirurg Willumsen forundt Reservechirurgs Characteer og i Rang. Søe=Etatens Kasserer, Justitsraad Jürgensen, meddeelt Generalkrigscommissairs Caracteer. Forhenv. Flagsecretair Lütken beskikket til Jnspecteur ved Fødselstiftelsen. Overlærer Dichmann til Rector ved Herlufsholms lærde Skole.
Aarhuus Stifts-Tidende, 1833-09-03
Copulerede i Fruering Kirke den 30te August. Kirkesanger og Skolelærer i Ørum, Hr. W. Lund og Jomfru I. M. Wahl.
Aarhuus Stifts-Tidende, 1833-09-03
Reisende. Fra Aarhuus til Kallundborg: Greve Ahlefeld=Laurvig, Conditor Meyer, Seminarist Pfaff. C. Suckov, Dreier Hansen, Skrædersvend Hjerming, Student Friis, Mad. Mandix med Datter, Student A. Secher, A. Wibroe, Overlærer Milling, Boghandler Lundt, Adjunct Lund, Skoemagermester Siesbye, Guldsmed Voss-Færgeløbscasserer Procurator Holm, D. Jappe med Kone, Handelsbetjent Kjerulff, Møller Kickebusch, Komd. Worm.
Aarhuus Stifts-Tidende, 1833-09-03
Bekjendtgjørelser. Førstkommende Mandag den 9de Septbr. Kl. 9 Formiddag tager den offentlige Exammen herpaa Cathedralskolen sin Begyndelse. Disciplenes Forældre og Værger, saavelsom enhver Velynder af videnskabelig Underviisning, indbydes herved til, saa ofte muligt, at beære den med Deres Nærværelse. Aarhuus, den 2den Septbr. 1833. J. Stougaard.
Aarhuus Stifts-Tidende, 1833-09-03
Onsdagen den 4de September, om Aftenen Kl. 6, holdes Qvartal Generalforsamling i Selskabet Polyhymnig, hvor Contingenten da erlægges. Directionen.
Aarhuus Stifts-Tidende, 1833-09-03
Theatret i Aarhuus. Torsdag Aften opføres: Tordenskjold. Drama i 5 Acter af Prof. Oehlenschlæger. Müller.
Aarhuus Stifts-Tidende, 1833-09-03
Det Thomas Pedersens Fallitboe tilhørende Huus paa Purup Mark, i Østbirk Sogn, med Tilliggende af Hartkorn 2 Skpr. 3 Fkr. 2 Alb. stilles til Auction, for absolut at bortsælges, Onsdagen den 11te Septbr. næstkommende, Formiddag Kl. 11. Auctionen holdes i Huset, og naar dette er bortsolgt, bliver tillige samme Dag forauctioneret noget Løsøre, tilhørende bemeldte Boe. Lysthavende indbydes. Woer og Rim Herreders Contoir i Horsens, den 27de August 1833. J Hr. Justitsraad Herredsfoged Bernths Fraværelse Lassen, const.
Aarhuus Stifts-Tidende, 1833-09-03
Torsdagen den 12te Septbr. førstkommende, om Formiddagen Kl. 10, afholdes paa Byens Raadhuus offentlig Auction over en Deel af Grændsetoldvæsenet, confiskerede Varepartier, bestaaende af Raffinade=Snkter, Candis dito, Caffe, Cichorie, Thee, Røgtobak, Cambrids, Bomuldsgarn og Silkebaand, m.m., efter Conditioner som til bemeldte Tid og Sted blive bekjendtgjorte. Lysthavende indbydes. Kolding, den 31te August 1833. C. Estrup. J anden Etage i Gaarden No. 606 paa Frederiksgade ere flere Værelser tilleie for ugivte Personer.
Aarhuus Stifts-Tidende, 1833-09-03
J Gaarden kan desuden faaes Plads for fire a fem Heste, Vognremisse, Karlekammer og Loftsrum til Fourage eller Korn, med flere Beqvemmeligheder. Det nærmere erfares hos Gaardens Eier Fuldmægtig L. Nellemann. Den Leilighed som jeg beboer i Stedet No. 499.
Aarhuus Stifts-Tidende, 1833-09-03
paa denne Byes Fiskergade, bestaaende af 3de malede Værelser, Kjøkken og Spisekammer, med Loftsrum, Gaardsrum og Have, kan enten strax eller til Michaeli Flyttetid d. A. faaes tilleie, naar man derom accorderer med Eieren Snedker Albech eller Undertegnede. Aarhuus, den 31te August 1833. L. Nellemann.
Aarhuus Stifts-Tidende, 1833-09-03
2de Værelser til Gaden med Kjøkken og Spisekammer kan til førstkommende Flyttetid erholdes til Leie paa Middelgade No. 68 hos Mundt.
Aarhuus Stifts-Tidende, 1833-09-03
Stedet No. 447 paa Fiskergade, som beboes af C. Christensen, er at faae til Leie til Michaeli Flyttetid, naar man derom henvender sig til Eieren. P. Bæhrensen.
Aarhuus Stifts-Tidende, 1833-09-03
En Hjørnestue til Gaden samt et Kammer er til næstkommende Flyttetid at erholde til Leie hos N. Holm paa Volden.
Aarhuus Stifts-Tidende, 1833-09-03
Dersom nogen vil deeltage i Timeunderviisning i det engelske og tydske Sprog under en særdeles duelig Lærers Veiledning, behage Vedkommende at indlevere en Billet mrk. "N R. paa Adressekontoiret heri Byen, hvorefter nærmere Aftale kan skee.
Aarhuus Stifts-Tidende, 1833-09-03
En Huusholderske og en Tjener søge Employ til 1ste November d. A. hos et Herskab eller en borgerlig Familie. her i Jylland. Gode Anbefalinger kunne fremvises. De herpaa Reflecterende ville afgive en Billet paa Adrestekontoiret, mærket "Condition Nr. 33.
Aarhuus Stifts-Tidende, 1833-09-03
For en duelig, skikkelig og velopdraget Pige der vil og kan gaae Huusmoderen tilhaande i en lille Landhuusholdnings Bestyrelse, er en Plads ledig næste 1ste November. Vedkommende ville behage at aflægge en portofrie Billet, mærket "L. L. paa Adressekontoiret.
Aarhuus Stifts-Tidende, 1833-09-03
En Dreng af god Opdragelse kan blive antagen i Farverlære enten strax, eller til førstkomm. Mikkelsdag. Aarhuus, den 2den Septbr. 1833. R. Jahnsen, En duelig Farversvend kan strax faae Arbeide hos Aarhuus, den 2den Septbr. 1833. R. Jahnsen.
Aarhuus Stifts-Tidende, 1833-09-03
En confirmeret Dreng af god Opdragelse, god moralsk Caracteer og sund Legemskaffenhed, som regner og skriver godt, kan, naar han har Lyst til Viinhandelen, blive antaget i Lære ved en betydelig Viinhandel i een af Jyllands bedste Kjøbstæder. De Reflecterende behager at opgive det nærmere i en forseglet Billet til Aarhuus Stiftsbogtrykkerie, mrk. "Viinhandel."
Aarhuus Stifts-Tidende, 1833-09-03
Hvor en god Senge-Kiæder kan faaes til Leie anviser Adressecontoiret.
Aarhuus Stifts-Tidende, 1833-09-03
Skipper B. Jespersen, førende Jagten Enigheden, ligger under Ladning i Altona med Stykgods hertil Byen. A. Thomsen, Aarhuus, Mægler. den 29de August 1833. Skipper J. K. Hansen agter at afseile herfra til Kjøbenhavn saasnart muligt, medtagende Fragtgods og Passagerer.
Aarhuus Stifts-Tidende, 1833-09-03
Friske Citroner ere igien arriverede hos J. F. W. Røse.
Aarhuus Stifts-Tidende, 1833-09-03
Hos undertegnede er indsat en nye bruunmalet Fiel le Reisevogn med 2de Agestole foruden Kudske-Sædet, til Salg, for en temmelig billig Priis. P. Sabroe. For vende Mergegravere er Arbeide strax at faae ved en Herregaard, som muligt kan vare i flere Aar. Man henvende sig til Kjøbmand Lewerkhuusen i Aarhuus.
Aarhuus Stifts-Tidende, 1833-09-03
En liden Baad med grøn Kant og grøn Mast, er bortdrevet fra Hads Herreds Land. Finderen ville henvende sig til Rasmus Windelboe ved Norsminde, hvor Bjergeløn og Omkostninger kan erholdes mod Baadens Aflevering.
Aarhuus Stifts-Tidende, 1833-09-03
Søndagen den 11te dennes er, ved en Feiltagelse, fra Roeskilde medfulgt Callundborg Dagvogn en sort Læder Protocol=Taske, hvori et Par nye sorte Klædes Beenklæder, et lysegrønt Silketørklæde med rød Bort, og noget fiint Linned, m. m. Hvo der om disse Sager, som muligt ere medfulgte Dagvogns-Passagerernes Tøi til Callundborg og derfra til Aarhuus, maatte kunne give nogen Oplysning, anmodes at ville godhedsfuld meddele Roeskilde Postcontoir samme.
Aarhuus Stifts-Tidende, 1833-09-03
Om Cancellieraad Hempels Fremstilling af den danske Kirke-Kamp, af J. A. Hansen, 24 s., faaes hos J. Jessen. Regler for Livet i udvalgte Tankesprog, 1 Rbd. heftet. Skeels Samling af geistlige Reskripter 1809. 1816 heftet 16 Mk., faaes hos J. Jessen.
Aarhuus Stifts-Tidende, 1833-09-03
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1833-09-05
No. 143. den 5 September. Torsdagen. Den til Forsendelse. med Brevposterne Kongelig allernaadigst alene privilegerede. Stifts-Tidende. Aarhuus Fædrelandet.